मुख्यमंत्री को जीजा की फिक्र नहीं, भाभीजी को नोट गिनने से फुर्सत नहीं
खंडवा जिले के ब्लाक मूंदी में मंगलवार को कांग्रेस का कार्यकर्ता सम्मेलन हुआ। इसमें कांग्रेस प्रदेशाध्यक्ष अरुण यादव ने अवैध रेत खनन में सीएम के परिवार के शामिल होने का आरोप लगाया। उन्होंने सीधे सीएम की प|ी साधना सिंह पर निशाना साधा। यादव ने कहा हर दिन अवैध रेत खनन से पांच करोड़ रुपए भाभी जी (सीएम शिवराजसिंह चौहान की प|ी साधना सिंह की ओर इशारा) के पास जमा हो रहे हैं। भाभी जी ने नोटों की गिनती के लिए घर में ही मशीन लगा रखी है। दोनों प्रदेश को लूटने में लगे हैं। शेष | पेज 7 पर
यादव ने कार्यकर्ताओं से सीधा संवाद करते हुए पूछा वे आपके बच्चों के मामा-मामी है तो आप रिश्ते में क्या हुए? कार्यकर्ताओं ने यादव के सवाल पर कहा हम उनके जीजा हुए। इस पर यादव ने तंज कसते हुए कहा साले (सीएम शिवराजसिंह चौहान) को अपने जीजा की फिकर नहीं है। मुख्यमंत्री नर्मदा सेवा यात्रा के नाम पर अवैध रेत खनन के नए ठिकाने तलाश रहे हैं। 2018 के विधानसभा चुनाव में वोट लेने के लिए नर्मदा सेवा यात्रा के नाम पर गांव-गांव जा रहे हैं। यादव ने प्रधानमंत्री नरेंद्र मोदी के 10 लाख रुपए के सूट और दिन में तीन बार कुर्ता बदलने की बात पर भी सम्मेलन में चुटकी ली। यादव ने कहा यदि पीएम मोदी ने किसानों के लिए एक भी योजना बनाई हो तो आप बता दें तो मैं राजनीति छोड़ दूंगा।
किसान को मिला 423.62 रुपए का मुआवजा
कांग्रेस प्रदेशाध्यक्ष यादव ने किसानों को मिली बीमा राशि का जिक्र सम्मेलन में किया। उन्होंने स्थानीय बीमा राशि का प्रमाण पत्र दिखाते हुए कहा किसान काे 423.62 रुपए का फसल बीमा मिला। सीएम किसानों के साथ मजाक कर रहे हैं। कांग्रेस नेता नारायण पटेल ने बताया किसान दिनेश पिता गोरेलाल भगवानपुरा पुनासा पर 1 लाख रुपए का लोन है। किसान को 12 हजार बीमा राशि मिलनी थी लेकिन शासन ने चार सौ तेईस रुपए बासठ पैसे ही दिए।
hin_Deva hin_Deva hin_Deva hin_Deva hin_Deva